Na osnovu člana 21. st. 1. i 2. Zakona o nacionalnom okviru kvalifikacija Republike Srbije („Službeni glasnik RS”, broj 27/18) i člana 43. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 71/12, 7/14 – US, 44/14 i 30/18 – dr. zakon),

Vlada donosi

**ODLUKU**

**o osnivanju Sektorskog veća za sektor industrijskog razvoja**

"Službeni glasnik RS", br. 104 od 28. decembra 2018, 57 od 9. avgusta 2019, 27 od 13. marta 2020, 9 od 21. januara 2022.

1. Osniva se Sektorsko veće za sektor industrijskog razvoja (u daljem tekstu: Sektorsko veće) za oblasti: tekstilne, hemijsko-tehnološke, mašinsko i metalo-prerađivačke, građevinske industrije, drvne i prerađivačke industrije, rudarstva i metalurgije kao i energetike. Oblast tekstilne industrije i kožarstva (odeće, obuće i predmeta od kože) odnosi se na proizvodnju tekstila, proizvoda od tekstila i kože, odeće i odevnih predmeta, cipela i drugih formi obuće (npr. šivenje odeće, pravljenje obuće, izrada krzna, proizvodnja odevnih predmeta, obrada kože, izrada cipela, proizvodnja kože i proizvoda od kože, predenje, šivenje, trgovina tekstilom, tapaciranje, tkanje). Oblast hemijsko-tehnološke industrije odnosi se na planiranje, dizajniranje i razvoj proizvoda i procesa gde se dešavaju hemijske i fizičke promene (npr. hemijsko inženjerstvo, prerada nafte/petrohemija i sl.). Oblast mašinske i metalo-prerađivačke industrije odnosi se na planiranje, dizajniranje, razvoj, proizvodnju, održavanje mašina, fabrika i sistema iz oblasti mašinstva i proizvoda od metala, uključujući dizajniranje i održavanje mašina koje proizvode robu i usluge. Fokus učenja kod ovog sektora su mašine, mašinski sistemi i proizvodi od metala. Oblast rudarstva i metalurgije odnosi se na planiranje, razvoj i upravljanje ekstarkcijom minerala, nafte i gasa iz zemlje (npr. eksploatacija uglja, bušenje nafte i gasa, ekstrakcija nafte i gasa). Oblast građevinske industrije, arhitekture i urbanizma odnosi se na tehnike montaže, postavljanja i održavanja javnih, komercijalnih, industrijskih i stambenih objekata i opreme (npr. zidarstvo, izgradnja mostova, podne obloge) kao i na tehnike projektovanja gradnje (npr. arhitektura, urbanističko planiranje). Arhitektura objedinjuje i završne radove kao što su ozvučenje zgrade i funkcionalnu i ekonomsku efikasnost uzevši u obzir i estetiku. Oblast drvne i prerađivačke industrije odnosi se na preradu materijala (staklo, papir, plastika i drvo). Oblast energetike odnosi se na proizvodnju, prenos i distribuciju energenata i energije.

2. Zadaci Sektorskog veća su da:

1) analizira postojeće i utvrđuje potrebne kvalifikacije u sektoru;

2) identifikuje kvalifikacije koje treba osavremeniti;

3) identifikuje kvalifikacije koje više ne odgovaraju potrebama sektora;

4) donosi odluku o izradi predloga standarda kvalifikacija u okviru sektora;

5) daje mišljenje o očekivanim ishodima znanja i veština unutar sektora;

6) promoviše dijalog i neposrednu saradnju između sveta rada i obrazovanja;

7) promoviše mogućnosti za obrazovanje, obuku i zapošljavanje unutar sektora;

8) identifikuje mogućnosti za obučavanje odraslih unutar sektora;

9) razmatra implikacije nacionalnog okvira kvalifikacija na kvalifikacije unutar sektora;

10) predlaže liste kvalifikacija po nivoima i vrstama koje mogu da se stiču priznavanjem prethodnog učenja;

11) obavlja druge poslove u skladu sa Zakonom o nacionalnom okviru kvalifikacija Republike Srbije.

3. Za članove Sektorskog veća, na pet godina imenuju se:

1) na predlog Privredne komore Srbije i reprezentativnih udruženja poslodavaca:

**(1) Branislav Avlijaš i Boro Radojičić – industrija tekstila i odeće;\***

(2) Marko Babić – industrija obuće i kože;

(3) Aleksandra Kandić – hemijsko-tehnološka industrija;

(4) Goran Stojiljković – građevinska industrija;

(5) Jadranka Rajevac Grujić – drvna i prerađivačka industrija;

(6) Jadranka Vukašinović – energetika;

(7) Milan Manić, mašinsko i metalo – prerađivačke;

(8) Biljana Cvetić, rudarstva i metalurgije.

2) na predlog strukovnih komora, odnosno udruženja:

(1) Udruženje arhitekata Srbije:

– Dušan Ignjatović.

3) na predlog Saveta za stručno obrazovanje i obrazovanje odraslih – Branko Goloskoković.

4) na predlog Konferencije univerziteta i Konferencije akademija i visokih škola:

(1) prof. dr Aleksandar Milajić – KONUS;

(2) prof. dr Goran Savanović, KASSS;

**(3) prof. dr Nenad Grujović – KONUS.\***

5) na predlog Nacionalne službe za zapošljavanje – Slađana Jelušić.

6) na predlog:

**(1) Ministarstva prosvete nauke i tehnološkog razvoja – prof. dr Novak Krstić;\*\*\***

**(2) Ministarstva za rad, zapošljavanje, boračka i socijalna pitanja – Marija Ristić Markov;\*\***

(3) Ministarstva privrede – Nenad Milivojević;

(4) Ministarstva građevinarstva, saobraćaja i infrastrukture – Tatjana Džuverović Miljković;

**(5) Ministarstva omladine i sporta – Marija Mišović;\***

**(6) Ministarstva rudarstva i energetike – Dragana Jelisavac Erdeljan.\***

7) na predlog reprezentativnih granskih sindikata:

(1) Granski sindikat metalaca „Nezavisnost”:

– Slavko Blagojević;

(2) Granski sindikat industrije, energetike i rudarstva „Nezavisnost”:

– Aleksandar Todić;

(3) Samostalni sindikat hemije i nemetala Srbije:

– Aleksandra Nestorović;

(4) Samostalni sindikat radnika energetike Srbije:

– Božo Dostić;

(5) Samostalni sindikat zanatstva, usluga i preduzetništva Srbije:

– Toma Gojković;

(6) Konfederacija slobodnih sindikata:

– Dragan Matić.

8) na predlog zajednice stručnih škola:

(1) Milan Nikolić, Strukovno udruženje – zajednica srednjih škola područja rada šumarstvo i obrada drveta;

(2) Slavoljub Stanojević, Zajednica mašinskih škola Republike Srbije;

(3) Jugoslav Bogdanović, Udruženje srednjih škola područja rada hemija, nemetali i grafičarstvo i područja rada geologija, rudarstvo i metalurgija;

(4) Dragica Ugrinović, Poslovno udruženje tekstilnih i kožarskih škola Srbije;

(5) Dragan Pantović, Udruženje geodetskih i građevinskih škola Srbije.

9) na predlog Zavoda za unapređivanje obrazovanja i vaspitanja:

(1) Mirjana Radeka, za oblast tekstilne industrije i kožarstva;

(2) dr Milan Bošković, za oblast hemijsko-tehnološke industrije;

**(3) dr Milica Gerasimović, za oblast mašinske i metalo prerađivačke industrije;\*\***

(4) Gojko Banović, za oblast građevinske industrije, arhitekture i urbanizma;

(5) Maja Todorović, za oblast energetike.

**Članovi Sektorskog veća iz stava 1. tač. 3), 5) i tačka 6) podtač. (1), (2) i (5) ove tačke učestvuju u radu Sektorskog veća u svim oblastima rada Sektorskog veća iz tačke 1. ove odluke.\***

Članovi Sektorskog veća iz stava 1. tačke 4) ravnomerno se rotiraju u radu Sektorskog veća za sve sektore rada po redosledu koji se utvrđuje u skladu sa poslovnikom o radu Sektorskog veća.

**Članovi Sektorskog veća iz stava 1. tačka 1) podtač. (2)–(8), tačka 2), tačka 6) podtač. (3), (4) i (6) i tač. 7), 8) i 9) ove tačke učestvuju u radu za oblast rada sektora za koji su imenovani.\***

**Članovi Sektorskog veća iz stava 1. tačka 1) podtačka (1) ove tačke ravnomerno se rotiraju u radu Sektorskog veća za oblast rada sektora za koji su imenovani po redosledu koji se utvrđuje u skladu sa poslovnikom o radu Sektorskog veća.\***

\*Službeni glasnik RS, broj 57/2019

\*\*Službeni glasnik RS, broj 27/2020

\*\*\*Službeni glasnik RS, broj 9/2022

4. Članovi Sektorskog veća između sebe biraju predsednika iz reda članova koji učestvuju u radu u svim oblastima rada Sektorskog veća iz tačke 1. ove odluke.

5. Sektorsko veće donosi poslovnik o svom radu.

6. Godišnji izveštaj o radu Sektorsko veće podnosi Agenciji za kvalifikacije, ministarstvu nadležnom za poslove obrazovanja i Vladi, najkasnije do 1. marta tekuće godine za prethodnu kalendarsku godinu.

7. Administrativno-tehničku podršku Sektorskom veću pruža Agencija za kvalifikacije.

8. Članovi Sektorskog veća i stručnih timova imaju pravo na naknadu za rad u visini koju utvrdi Vlada.

9. Ova odluka stupa na snagu osmog dana od dana objavljivanja u „Službenom glasniku Republike Srbije”.

05 broj 02-02-12708/2018

U Beogradu, 27. decembra 2018. godine

**Vlada**

Predsednik,

**Ana Brnabić**, s.r.